Middelsstore, blanke, gulbrune eller rødbrune hornbiller, pronotum ofte mørkere. De mangler horn på hodet, men hannene har en knøl midt på forsiden av pronotum. Kroppen er høyt hvelvet, uten tydelig punktering. På beina er leggene (tibiae) sterkt utvidete, på forbeina med to lange tenner, bakleggen er nærmest halvsirkelformet. Føttene (tarsene) er derimot små og tynne. Undersiden er kledt med lange, gule hår.